สังคมข่าวหุ้น
*...ดัชนีตลาดหุ้นไทยปิดที่ระดับ 1,578.49 จุด ลดลง 15.26 จุด มูลค่าการซื้อขาย 80,922.70 ล้านบาท ต้องติดตามสถานการณ์การแพร่ระบาดไวรัสโควิด-19 ในประเทศ และการประชุมคณะรัฐมนตรี (ครม.) ว่าจะมีมาตรการเพิ่มหรือไม่ หลังจากจำนวนผู้ติดเชื้อโควิดปรับตัวขึ้น...
4 ก.ค. 2564

*…ดัชนีตลาดหุ้นไทยปิดที่ระดับ 1,578.49 จุด ลดลง 15.26 จุด มูลค่าการซื้อขาย 80,922.70 ล้านบาท ต้องติดตามสถานการณ์การแพร่ระบาดไวรัสโควิด-19 ในประเทศ และการประชุมคณะรัฐมนตรี (ครม.) ว่าจะมีมาตรการเพิ่มหรือไม่ หลังจากจำนวนผู้ติดเชื้อโควิดปรับตัวขึ้น…
*…ราคาหุ้น BANPU เริ่มฟื้นมาปิดที่ 13.50 บาท เพิ่มขึ้น 1.50% หลังจากเมื่อวันที่ 1 ก.ค. ราคาร่วงหนัก 14.74% หลังประกาศเพิ่มทุนเท่าตัว 5,074.58 ล้านหุ้น เสนอขายผู้ถือหุ้นเดิม และรองรับการออกวอร์แรนต์ 3 รุ่น คาดได้เงินเพิ่มทุน 3.17 หมื่นล้านบาท ผู้บริหารมั่นใจแผนเพิ่มทุนฉลุย คาดนักลงทุนเชื่อมั่นศักยภาพการเติบโต เตรียมนำเงินขยายลงทุนธุรกิจพลังงานสะอาดตามเป้า 1,600 เมกะวัตต์ ภายในปี 68…
*…ล่าสุด 2 ก.ค. มีรายการบิ๊กล็อตหุ้น TMI จำนวน 20 ล้านหุ้น ที่ราคาเฉลี่ย 1.10 บาท/หุ้น คิดเป็นมูลค่า 22 ล้านบาท โดยมีนักลงทุนเข้าซื้อหุ้นบิ๊กล็อตจากครอบครัวประสิทธิ์รัตนพร ด้าน “ธีระชัย ประสิทธิ์รัตนพร” เอ็มดี TMI เผยเป็นนักลงทุนที่มีความเชี่ยวชาญและมีศักยภาพ ในธุรกิจโรงไฟฟ้าก๊าซชีวภาพ มานานกว่า 20 ปี ดีลนี้นอกจากจะได้ผู้ร่วมทุนแล้วยังได้พันธมิตรทางธุรกิจมาร่วมโครงการต่อขยาย โดยเฉพาะโรงไฟฟ้าชีวภาพ ซึ่งเป็นธุรกิจที่กำลังจะสร้างรายได้ที่ดีให้กับบริษัทอย่างต่อเนื่อง นอกจากนี้ยังแว่วมาอีกว่า ทาง TMI วางเป้าจะขยายกำลังการผลิตให้ได้ถึง 50 เมกะวัตต์ด้วย ถือเป็นอีกข่าวดี๊ดี…
*…หุ้นไอพีโอน้องใหม่ “มีนาทรานสปอร์ต” หรือ MENA พร้อมเข้าเทรดในตลาด SET วันที่ 7 ก.ค. 64 หลังปิดจองซื้อหุ้นไอพีโอ 184 ล้านหุ้นเกลี้ยง ที่ราคาหุ้นละ 1.20 บาท สะท้อนศักยภาพธุรกิจ และความเชื่อมั่นในฐานะผู้นำธุรกิจขนส่ง ซึ่งจะมีความต้องการอย่างต่อเนื่องในระยะยาว ตามแผนการลงทุนของภาคเอกชน และการพัฒนางานโครงสร้างพื้นฐานของภาครัฐ ที่มีแผนระยะยาวเป็น 10 ปี จับตาราคาหุ้นไอพีโอด้วย P/E ที่ราคา 20.69 เท่า ถือเป็นระดับราคาที่น่าสนใจ เมื่อเทียบกับค่าเฉลี่ยของบริษัทที่มีลักษณะคล้ายคลึงกัน หรือใกล้เคียงกันกับธุรกิจของบริษัท ที่มีค่าเฉลี่ยของ P/E ราว 30.8-31.5 เท่า…
*…ตลาดหลักทรัพย์ฯ ให้ INGRS, NEX, NEX-W2,TM ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) เริ่มตั้งแต่ 5 ก.ค.-13 ส.ค. 64  รวมถึงขยายช่วงใช้เกณฑ์ Cash Balance หุ้น WINMED ตั้งแต่ 5-23 ก.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ COMAN ใช้ถึง 8 ก.ค. 64 EE ใช้ถึง 9 ก.ค. 64 ด้าน GLOCON, GLOCON-W4 ใช้ถึง 12 ก.ค. 64 ส่วน ABM, NCL ใช้ถึง 13 ก.ค. 64 DELTA ใช้ถึง 14 ก.ค. 64 ARIP, EFORL ใช้ถึง 20 ก.ค. 64 ฟาก TH ใช้ถึง 22 ก.ค. 64 ขณะที่ BEAUTY, 7UP, 7UP-W4, JCK, JCK-W6, PACO, U, U-P, U-W4 ใช้ถึง 23 ก.ค. 64 ด้าน ADD, IMH, JAS, MACO, MACO-W2, RS-W4, SEAOIL, SIMAT, SIMAT-W3, SIMAT-W4 ใช้ถึง 30 ก.ค. 64 และ KWM, PLANET, PROEN, PSTC, SICT ใช้ถึง 6 ส.ค. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.